Diari Oficial de la Generalitat Valenciana


Sumari del DOGV 7956, del 12-01-2017 (2016/10234)

Informació pública del Programa d'actuació integrada de l'àmbit sud-est del sòl urbà industrial de Nules i del Pla de reforma interior i homologació de l'àmbit sud-est del sòl urbà industrial de Nules.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7956

Data del DOGV
:   12-01-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2016/10515


Data del document
:   02-12-2016

Organisme emissor
:   Ajuntament de Nules

Tipus de document
:   Anunci

Descriptors 

:   * Nules
    * administració local
    * pla d'urbanisme

Informació pública del Programa d'actuació integrada de l'àmbit sud-est del sòl urbà industrial de Nules i del Pla de reforma interior i homologació de l'àmbit sud-est del sòl urbà industrial de Nules. [2016/10131]  
El Ple de la corporació, en sessió ordinària de data 24 de novembre de 2016, va acordar, entre d'altres, l'acord següent:  
  
«DE1. Aprovació, si escau, de la proposta sobre l'aprovació del règim de gestió i sotmetiment a informació pública del Programa d'actuació integrada de l'àmbit sud-est del sòl urbà industrial de Nules i del Pla de reforma interior i homologació de l'àmbit sud-est del sòl urbà industrial de Nules  
  
Primer. Acordar el règim de gestió del sòl per a l'àmbit sud-est del sòl industrial de Nules, com a règim de gestió pels propietaris.  
  
  
Segon. Sotmetre a informació pública, pel termini de quaranta-cinc (45) dies, mitjançant un edicte publicat en el Diari Oficial de la Generalitat Valenciana i en un diari d'informació general editat a la Comunitat Valenciana, a comptar de l'endemà de la publicació de l'anunci en el diari oficial esmentat, els documents presentats per l'Agrupació d'Interés Urbanístic del Polígon Industrial Ceràmiques i Frites de Nules en data 12 d'agost de 2016, amb número de registre general d'entrada 5751-W-LX-1785; i en data 11 d'octubre de 2016, amb número de registre general d'entrada 1351-P-TI-85930. No obstant això, aquests documents que se sotmeten a informació pública hauran d'ajustar-se al que es desprén dels informes de l'arquitecte municipal emesos en data 7 de novembre de 2016 i en data 16 de novembre de 2016, i de l'informe de l'interventor municipal emés en data 11 de novembre de 2016, així com de la resta d'informes que puguen emetre's en la tramitació de l'expedient de programació.  
  
Durant el termini esmentat es podrà consultar l'expedient en l'Àrea d'Urbanisme de l'Ajuntament de Nules (plaça Major, núm. 2, 2a planta), en horari d'atenció al públic, de 09.00 a 14.00 hores, de dilluns a divendres; en la ubicació següent: www.nules.es, «Portal Transparència», «Transparència», «7. Urbanisme», «7.6. Programes d'actuació», «7.6.3. PAI de l'àmbit sud-est del sòl urbà industrial de Nules», i en l'enllaç següent:  
https://nules.sedelectronica.es/transparency/698915e9-f937-4400-9bcb-6321635c5c5e/  
Perquè els interessats puguen formular-hi les al·legacions, suggeriments i observacions que estimen pertinents o oportuns.  
  
Tercer. Sol·licitar informes als organismes afectats de conformitat amb el que disposa l'article 57.1.b de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana.  
  
Quart. Sol·licitar informes a les empreses subministradors d'aigua, energia elèctrica, gas, telefonia i telecomunicacions, així com a les entitats subministradores dels serveis públics urbans que puguen resultar afectades, de conformitat amb el que disposa l'article 57.1.b i 53.2 de la Llei 5/2014, de 25 de juliol, de la Generalitat, d'ordenació del territori, urbanisme i paisatge, de la Comunitat Valenciana.  
  
Cinqué. Notificar aquest acord als interessats i significar-los que contra l'apartat segon d'aquest acord no es pot interposar cap recurs per ser un acte de tràmit. Contra l'apartat primer del present acord, que és definitiu en via administrativa, es pot interposar potestativament recurs de reposició davant del mateix òrgan que ha dictat l'acte. El termini per a la seua interposició és d'un mes a comptar de l'endemà de la notificació d'aquest acord. Així mateix es pot interposar directament, sense necessitat d'utilitzar recurs de reposició, recurs contenciós administratiu davant del Jutjat Contenciós Administratiu de Castelló, dins del termini de dos mesos comptadors des de l'endemà de la recepció de la notificació d'aquest acord, segons estableixen els articles 114 i 123 de la Llei 39/2015, de procediment administratiu comú de les administracions públiques, i 8 i 46 de la Llei 29/1998, reguladora de la jurisdicció contenciosa administrativa.  
  
Tot això sense perjuí que puga exercitar qualsevol altre recurs o acció que estime procedent.  
  
Nules, 2 de desembre de 2016.- El tinent d'alcalde: Adrián Sorribes Herráiz.